Hemşaredara Qoserî Nilufere Elîk Yilmaz ameyebî tepiştene û herinda ci de qeyûm amebi tayînkerdene. Yilmaze Zîndanê Tîpê Eyî yê Mêrdînî ra surgunê Zîndanê Tîpê Tyî yê Tarsursî bîye.
Hemşaredara Şemrexî Nalane Ozaydin, Hemşaredara Dêrikî Mulkîye Esmez û Hemşaredara Stewrî Gulîstane Oncu yê ke ameyî tepiştene û herinda înan da qeyûm ame cakerdene, êyê  zî Zindanê Girewteyî yê Tîpê Eyî yê Mêrdînî ra Zîndanê Girewteyî yê Tîpê Tyî yê Tarsûsî rê ameybî surgunkerdene. Reyna Hemşaredara Nisêbînî ya verêne Sara Kaya zî verî Nîsebînî ra surgûnê Wanî bîyebî dima ra Wanî ra Tarsusî rê ameye surgunkerdene.
